Diari Oficial de la Generalitat Valenciana


Sumari del DOGV 975, del 02-01-1989 (1989/812837)

ORDRE de 19 de desembre de 1988, de la Conselleria d'Agricultura i Pesca, per la qual s'aprova el Pla d'Obres i Millores Territorials (Segona Part) de la zona de concentració parcel.lària de Titaguas (València).
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/12/19/(1)/dof/vci/html**

### Dades del document

Número de DOGV
:   975

Data del DOGV
:   02-01-1989

Secció del DOGV
:   DISPOSICIONS GENERALS

Número del document
:   1989/812837


Data del document
:   19-12-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 19 de desembre de 1988 de la Conselleria d'Agricultura i Pesca, per la qual s'aprova el Pla d'Obres i Millores Territorials (Segiba Part) de la zona de concentració parcel.lària de Titaigües (València).  
Per Reial Decret 1654/1982 de 15 de juliol, es va declarar d'utilitat pública i d'execució urgent la concentració parcel·laria de la zona de Titaguas (València).  
Per Ordre de 19 de setembre de 1986, de la Conselleria d'Agricultura i Pesca, es va aprovar el Pla d'Obres i Millores territorials de la zona esmentada.  
Havent vist que en aquesta disposició no es tenien en compte totes les obres necessàries per acomplir les finalitats que es pretenien amb l'actuació a la zona, i vistes les sol·licituds de l'Ajuntament de Titaguas, els Serveis Territorials d'aquesta Conselleria d?agricultura i Pesca a València han redactat una segona part del Pla, i acompleixen així el que disposa l'article 28 de la Llei de Reforma i Desenvolupament Agrari de 12 de gener de 1973.  
Aquesta segona part del Pla s'ha sotmès a l'aprovació d'aquesta Conselleria d?agricultura i Pesca i fa referència a les obres següents: un magatzem agrícola, una xarxa de proveïment d'aigua a instal·lacions futures i un bany per a ramat oví.  
Una vegada examinat aquest Pla, aquesta Conselleria considera que les obres que s'hi inclouen han estat classificades degudament, segons que determina l'article 61 de la Llei de Reforma i Desenvolupament Agrari citada abans i que, al mateix temps, les obres susdites són convenients per tal d'obtenir de la concentració parcel·laria els majors beneficis per a la producció de la zona i per als agricultors i ramaders afectats.  
En atenció d'aquests motius i fent ús de les facultats que tinc atribuïdes,  
ORDENE:  
Article primer  
S'aprova el Pla d'Obres i Millores Territorials (segona part) de la zona de concentració parcel·laria de Titaguas (València).  
Article segon  
D'acord amb els articles 61, 65 i 70 de la Llei de Reforma i Desenvolupament Agrari, es considera que les obres de construcció d'un magatzem agrícola, una xarxa de proveïment d'aigua a instal·lacions futures i un bany per a ramat oví, queden classificades com a complementàries, al grup de l'article de la Llei susdita i s'hi estableix una subvenció del 30% i un avançament del 70% restant, reintegrable en un període de 10 anys.  
Les quantitats avançades reportaran un interés del 4% anual, segons que disposa l'article 74 de la Llei de Reforma i Desenvolupament Agrari.  
DISPOSICIONS FINALS  
Primera  
La Direcció General de Desenvolupament Agrari dictarà les normes pertinents per tal que s'aplique de la millor manera possible el que aquesta disposició estableix.  
Segona  
Aquesta ordre començarà a vigir el mateix dia de la publicació al Diari Oficial de la Generalitat Valenciana.  
València, 19 de desembre de 1988.  
El Conseller d?agricultura i Pesca,   
LUIS FONT DE MORA MONTESINOS


Còpia Permalink ELI